gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl en gl es gl es gl gl gl gl gl gl de en sv fr de de gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Premian en Austria un proxecto de tele-ensino con participación galega
Domingo, 02 de outubro de 2022
Xestionado por Vieiros e o Colexio de Xornalistas de Galicia
O Cesga e a USC levaron a cabo experiencias con adultos ingresados no Complexo Hospitalario da Coruña.
Redacción - 13:10 14/11/2008
Tags: Austria Cesga eHospital innovación premio USC
O proxecto europeo eHospital, no que participaron o Centro de Supercomputación de Galicia (CESGA) e o grupo de investigación en Tecnoloxía Educativa da Universidade de Santiago de Compostela, levou o premio máis prestixioso á educación de adultos dos que concede o Ministerio de Educación, Ciencia e Cultura de Austria. O programa foi valorado como a iniciativa con máis potencial innovador para a educación de adultos.
Ao galardón presentáronse 66 propostas diferentes, que foron avaliadas por un xurado de expertos e sometidas a votación pública. O premio foi concedido pola ministra austríaca de Educación, Claudia Schmied nunha cerimonia á que asistiu o coordinador do proxecto, Holger Bienzle, a pasada semana.
O CESGA e a Universidade de Santiago foron os únicos representantes do estado español no proxecto. Ademais, colaborou o Complexo Hospitalario Universitario da Coruña, onde se levaron a cabo as experiencias. O obxecto do programa é ofrecer formación continua mediante e-learning a doentes adultos hospitalizados durante períodos longos de tempo. Participaron no traballo oito institucións de seis países europeos, coa coordinación da institución austríaca Die Berater.
Os resultados do proxecto eHospital presentáronse o 19 de setembro na Conferencia Final eHospital, na cidade austríaca de Krems, na que se debateron as potencialidades deste tipo de formación en hospitais. Ademais, as conclusións do traballo deron lugar a dúas publicacións: a edición resumida E-learning para doentes adultos hospitalizados. Experiencias-Retos-Recomendacións, e mais E-Hospital: Experiencias con actividades de e-learning para pacientes.
Ambas as dúas versións pódense consultar e descargar na páxina web do proxecto www.ehospital-project.net.
Cesga e USC deseñarán para os hospitais unha plataforma de ensino virtual
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto